JKW-KABAB-07-JA-020-wylie
d+hi:__dpal rdo rje bdud rtsi'i bka' srung e ka dzA' Ti'i srog gtad kyi yi ge srog gi thig le zhes bya ba bzhugs so/__/na mo gu ra be/__/spros pa kun bral bzang mo yum/__/bdud 'dul bstan pa'i gnyer 'dzin phyir/__/smug nag khros mar bzhengs pa des/__/byang chub bar du bdag skyong mdzod/__/bdud rtsi gsang ba'i srung ma khyad par can 'di'i srog gtad brgyud pa 'dzin cing dam tshig thub nges pa'i slob ma la sbyin pa'i tshe/__gong du dpal rdo rje bdud rtsi'i gtor mchod la sogs pa skabs babs bsham/__mdun tu maN+Dal dug khrag gis byugs pa chos 'byung khrag mtsho dang bcas pa'i gnam lcags 'khor lo rtsibs bzhi pa'i lte bar b+h+yo yig mthing nag__/rtsibs bzhir shar nas g.yas bskor du thig le dkar ser dmar ljang*/__phyi rol me rlung phreng bas bskor ba'i dbus su thod pa'am zangs lcags kyi snod du dpal gtor brjid ldan 'khor rang 'dra bzhi dang thebs kyus bskor ba/__me ris brgyan cing sku tsaka dar gdugs mthing gas spras pa bzhag__/mdun du sngags byang*/__sman gtor rak+ta/__drag mchod phreng tshar du bsham/__bdud rtsi rtsa ba'i dbang bskur ba'i zhar byung yin na tshogs mchod kyi gong du 'di'i las byang bzlas pa skong gso rnams zhor la songs bas 'thus/__dbang thams cad grub pa'i rjes su dam ldan gcig gam gsum las mi mang ba la srog gtad bya/__'di nyid sger du byed na rdo rje bdud rtsi'i bdag bskyed phrin las bzlas pa bcas song nas/__'di nyid kyi phrin las btang la mdun bskyed mchod bstod bzlas pa ci nus kyis thugs rgyud bskul/__byin rlabs bcas skong ba 'don/__bdud rtsi'i tshogs mchod phul/__slob ma khrus bya/__bgegs bskrad/__sems bskyed gsal btab la/__de'ang mtshan tsam thos par dka' ba'i sangs rgyas kyi bstan pa rin po che spyi dang*/__bye brag gsang sngags rdo rje theg pa'i bstan pa 'jig rten du dar ba la de nyid mi nub par skyong zhing gegs byed thams cad tshar gcod par nus pa'i mthu stobs can gyi srung ma rnams med du mi rung zhing*/__rgyal ba'i spyan sngar rdo rje'i g.yar dam nos pa'i chos skyong pho mo ma ning gi rigs ji snyed cig mchis pa'i nang nas khyad par mchog tu gyur pa/__'phags bzhi skyed pa'i yum kun tu bzang mo dbyings kyi dbang phyug ma nyid smug nag khros ma chen mo'i skur bzhengs pa/__ye shes las dang 'jig rten las grub pa'i ma mo mkha' 'gro yongs kyi rje mo/__/gsang chen bla na med pa spyi dang khyad par 'od gsal rdo rje rtse mo'i bstan pa srung ba yongs kyi 'khor los sgyur ma/__dpal chen po rdo rje bdud rtsi dang*/__sangs rgyas gnyis pa o rgyan gyi slob dpon bde ba chen po yab yum gyis bdud rtsi gsang ba'i dkyil 'khor gnyan po skyong ba'i dam tshig gi gnyer gtad pa'i srung ma chen mo 'di nyid kyi srog gtad zab mo bsgrub par bgyi ba la sogs kyis mtshams sbyar te/__drag po'i rdzas yungs kar sha khrag la sogs pa dang mtshon cha'i rigs kyi maN+Dal 'bul du gzhug__/slob dpon dpal he ru ka rdo rje bdud rtsi dngos su gsal ba la dad gus bskyed de gsol ba 'debs pa 'di'i rjes zlos/__sangs rgyas bstan pa bsrung ba dang*/__nyams pa'i dgra bgegs bsgral ba'i phyir:__bdud rtsi gsang ba'i srung ma yi:__srog gtad rjes gnang stsal du gsol:__lan gsum/__de ltar gsol ba btab pa la gnang ba sbyin cing dam tshig la gnas dgos par gdams pa 'di la gsan 'tshal/__sngags srung ma mo 'bum sde yi:__srog gi ye shes khyod la sbyin:__dam las 'das na gshed du 'gyur:__de phyir rdo rje'i dam tshig srung :__sa ma ya rak+Shan+tu:__zhes gdams shing bdud rtsi sbyin/__deng nas spyi dang khyad par gyi dam tshig tshul bzhin nyams pa med par bsrung snyam pas rdo rje'i gro bor ba 'di'i rjes zlos/__sa ma ya badz+ra rak+sha sI na ra kan:__rgyud rnam par dag par bya ba'i slad du bla ma dang gnyis su med pa'i bcom ldan 'das rdo rje bdud rtsi'i dkyil 'khor la rtsa gsum rgyal ba sras dang bcas pas bskor te mngon sum bzhin du bzhugs pa'i spyan sngar bsags sbyang tshul bzhin bgyi ba'i 'dun pa dang so so'i dmigs 'don zung du chud pas 'di'i rjes zlos/__rdo rje slob dpon sangs rgyas dpal/__sogs lan gsum/__de nas khyod rang rnams gnyen po stobs kyi lha'i phyag rgya 'di bzhin tu gsal thob cig__/stong pa'i ngang las skad cig gis rang nyid gang du gnas pa'i go sar pad+ma dang nyi ma'i dkyil 'khor gyi gdan la khyed rang rnams dpal chen po rdo rje bdud rtsi he ru ka sku mdog mthing nag rab tu khros shing shin tu 'jigs pa'i nyams can/__phyag g.yas pas rdo rje gdengs shing g.yon pas kha T+wA~M ga gsor ba'i stabs kyis bsnams pa/__rus pa dang sbrul gyis brgyan cing stag lpags kyi sham thabs can/__rang 'od kyi yum dang mnyam par sbyor zhing gar dgu'i nyams ldan ye shes kyi me phung 'bar ba'i klong na brjid cing 'gying ba'i gnas gsum du oM AHhU~M gi yi ges mtshan pa dang*/__slob dpon gyi thugs ka nas kyang 'od zer nam mkha'i khams gang bar 'phros pas rgyal ba sras dang bcas pa rnams dang*/__khyad par rdo rje nyi ma'i rigs kyi khro bo chen po rnams kyi thugs dam gyi rgyud bskul/__de rnams kyi gsang ba gsum gyi byin rlabs ma lus pa dpal rdo rje bdud rtsi he ru ka'i sku dang sngags phreng phyag mtshan 'od zer rnam par spyan drangs/__nam mkha' nas char chen po 'babs pa ltar byon te khyed rang rnams kyi sgo gsum la sib sib thim par mos shig__/spos dang rol mo'i sgra sbyar la/__oM dz+wa la dz+wa la hU~M phaT b+h+yo swA hA:___e A ral+li dz+nyA na A be sha ya a AH__zhes drag tu brjod la byin dbab/__tiSh+Tha badz+ras brtan par byas/__dngos gzhi bstan skyong ye shes kyi ma mo'i sku phyag rgya gtad pa la sngar bsgrubs pa'i rten gyi gtor ma nyid slar yang gsal 'debs bskyar ma 'di bzhin tu mdzod cig__/slob dpon dang khyed rang dpal rdo rje bdud rtsi he ru ka dngos su gsal ba'i mdun tu chos 'byung 'bar ba yangs shing rgya che ba'i pho brang phyi nang kun tu me rlung 'tshubs shing khrag gi rgya mtsho 'khyil ba'i dbus su gnam lcags kyi 'khor lo rtsibs bzhi pa'i lte bar pad+ma nyi ma bam ro'i gdan gyi steng du/__dpal ye shes ma mo sngags srung e ka dzA ti sku mdog mthing nag nam mkha' dwangs pa'i mdog can zhal gcig phyag gnyis pa/__dpral ba'i dbyings na spyan gcig gyen du gzigs shing zhal nas mche ba gcig mthur du gtsigs pa/__dbu gtsugs g.yu'i ral pa nyag gcig mkha' la sgreng zhing brang ngos su nu ma gcig 'phyang ba/__phyag g.yas pas zhing gi dbyug pa klad la phyar zhing g.yon pas dgra bgegs kyi snying za ba/__dpung pa g.yon nas lcags kyi spyang mo 'gyed pa sprin dkar gyis stod g.yogs shing stag lpags smad la dkris pa/__rus pa'i phyag rgya lnga dang sbrul gyi chun pos brgyan cing ye shes kyi me phung rab tu 'bar zhing 'khrugs pa'i klong na zhabs 'dor thabs rngams brjid 'jigs pa'i tshul du bzhugs pa'i shar du sku sprul dkar mo 'bum sdai/__lhor yon tan sprul pa ser mo 'bum sdai/__nub tu gsung sprul dmar mo 'bum sde/__byang du phrin las kyi sprul pa ljang mo 'bum sdai/__gzhan yang las dang 'jig rten gyi ma mo bsam las 'das pas bskor nas bzhugs pa de nyid dam tshig dbang gis mdun tu byon te slob dpon dpal he ru kas bka' bsgos pa tsam gyis ji ltar bcol ba'i phrin las sgrub par zhal gyis bzhes par mos shig__/rten gtor lag tu gtad la/__b+h+yo:__sngags srungs ma mo 'bum sdai'i tshogs:__dpal ldan rdo rje slob ma 'di'i:__lus dang grib bzhin 'grogs nas kyang :__rnam bzhi'i phrin las bsgrub par gyis:__b+h+yo ma ma e ka dzA Ti ru lu ru lu hU~M b+h+yo hU~M:__kA ya badz+ra sa ma ya s+t+waM:__ma mo'i sku las sku gnyis pa 'od dang gzi brjid 'bar ba 'phros/__khyed rang he ru kar gsal ba'i thugs srog nyi gdan la thim pas sku dbang du gyur par mos shig__/gsung gi rig pa gtad pa'i slad du/__slob dpon gyi thugs ka nas 'od zer 'phros mdun bskyed ma mo'i thugs rgyud bskul/__thugs srog sngags phreng dang bcas pa las sngags phreng gnyis pa chad/__zhal nas thon/__khyed rang gi zhal du zhugs/__thugs sraug hU~M mthing nag 'bar ba'i gdan la thim pas gsung dbang du gyur par mos la snying po 'di'i rjes zlos lan gsum mdzod/__b+h+yo ma ma e ka dzA Ti ru lu ru lu hU~M b+h+yo hU~M:__lan gsum rjes zlos byar gzhug__/sngags byang gtad la/__b+h+yo:__ma mo'i srog gi snying po 'di:__gnyen po stobs dang ldan par zlos:__mchod bstod sgrub la brtson par gyis:__dngos grub rnam gnyis 'grub par 'gyur:__b+h+yo ma ma e ka dzA Ti ru lu ru lu hU~M b+h+yo hU~M:__wA ka badz+ra sa ma ya s+t+waM:__thugs kyi dgongs pa'i de kho na nyid ngo sprod pa'i slad du ma mo 'khor dang bcas pa 'od du zhu nas thig le sngon po phra la 'tsher bar gyur pa khyed rang dpal chen po'i thugs srog gi gdan la thim pas ma mo'i thugs dbang du gyur par mos la dbyings rig zung 'jug gi ngang du mnyam par zhog cig__/b+h+yo ma ma e ka dzA Ti ru lu ru lu hU~M b+h+yo hU~M:__tsit+ta badz+ra sa ma ya s+t+waM:__des thun mong sku gsung thugs kyi srog gtad pa song nas/__khyad par don dam ye shes kyi srog la dbang byed pa'i man ngag sbyin pa lags pas tshig zungs su bzung zhing don thugs la gcag pas nyams len gyi snying por dril ba zhu/__b+h+yo:__'jig rten ma mo rtsa yin te:__'khor lo rnam bzhi dbu mar gzhug:__las kyi ma mo rlung yin te:__sbyor ba bzhi yis rab tu gcun:__ye shes ma mo thig le ste:__dga' ba bzhi yi dbyings su bstim:__dbyings kyi ma mo sems yin te:__stong pa bzhi yi ye shes bskyed:__stong srog rang rig chos skur bcad:__don gyi ma mo 'grub par 'gyur:__dz+nyA na d+hA tu a a:__de ltar thun mong dang khyad par gyi srog gtad pa thob pa'i phan yon dang dam tshig la gnas pa gal che bar gdams pa rang gzhung nyid las/__bdud rtsi gsang ba'i srung ma che:__sngags kyi gnyer 'dzin ral gcig ma'i:__srog gi rim pa 'di gtad pas:__ma mo nam yang mi 'bral 'grogs:__dam tshig gzhung bzhin spyod pa la:__dngos grub thams cad 'bad med ster:__dam las 'gal na gshed du 'bebs:__de phyir dam tshig mchog tu gces:__zhes gsungs pa ltar rdo rje theg pa spyi dang khyad par dpal ldan sngags kyi srung ma'i rdo rje'i dam tshig rnams tshul bzhin bsrung ba'i blos 'di'i rjes zlos/__gtso bos ji ltar sogs dang*/__gtang rag maN+Dal phyin spyi ltar bya/__tshogs la rol cing lhag ma btang*/__srung ma'i gsham nas 'byung ba'i gtor 'bul chad brtan rnams dang*/__las byang gi gtang rag mchod bstod nas shis brjod kyi bar yang spyi ltar bya'o/__/gsang ba lam byed sgrub pa po/__/rkyen sel dngos grub sgrub pa'i grogs/__/ring du gyur nas 'dzin ma'i khongs/__/rnal 'byor spyod pas rtag khyab shog__/ces pa'ang rigs kun khyab bdag gter chen bla mas ji ltar stsal ba'i dgongs don ltar pad+ma gar dbang blo gros mtha' yas kyis rdzong shod bde gshegs 'dus pa'i sgrub gnas su bkod pa dge legs 'phel//__//_
Debug data: